b"\n_START_ARTICLE_\nMurta de Brabant\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbust que pot at\xc3\xa8nyer una al\xc3\xa7ada fins a 2 m amb aspecte de vimetera o salze petit, d'escor\xc3\xa7a|crosta de to_NEWLINE_negr\xc3\xb3s o marr\xc3\xb3 fosc, generalment dioic. Pot canviar de sexe d'un any a l'altre. Les branques s\xc3\xb3n negroses amb disperses gl\xc3\xa0ndules min\xc3\xbascules de color clar. Fulles alterns de 2 a 7 x 0,6 a 2 cm, caduques, m\xc3\xa9s clars al rev\xc3\xa9s, vers la fi de l'estiu obtenen un aspecte cuir\xc3\xb3s. Els aments tenen forma d'espiga, els masculins s\xc3\xb3n de 15 a 25 mm, oblongs, simples i preco\xc3\xa7os; flors amb quatre estams, m\xc3\xa9s curts que la br\xc3\xa0ctea de color castany clar; els aments femenins de 3 a 5 mm, ovoides i preco\xc3\xa7os; flors verdoses, embolicades per dues bract\xc3\xa8oles._NEWLINE_Floreix a la primavera, abans l'aparici\xc3\xb3 de les fulles. \xc3\x89s anem\xc3\xb2fil. Les drupes de color fosc amb sengles llavors tenen tres punts, s\xc3\xb3n madures al setembre. Es multiplica per la dispersi\xc3\xb3 de llavors o de manera vegetal per estolons. _NEWLINE_Les erugues de les papallones Ematurga atomaria, Acronicta euphorbiae i Diacrisia sannio depenen de la Myrica gale per alimentar-se.\n_START_SECTION_\nDistribuci\xc3\xb3\n_START_PARAGRAPH_\n\xc3\x89s una planta t\xc3\xadpica de les landes humids i les vores dels aiguamolls de les planes atl\xc3\xa0ntiques. A la pen\xc3\xadnsula Ib\xc3\xa8rica \xc3\xa9s for\xc3\xa7a rara, com que li cal molta humiditat. El terme de Rabanera del Pinar (Castella i Lle\xc3\xb3) t\xc3\xa9 un dels enclavaments m\xc3\xa9s meridionals d'Europa de la murta de Brabant, i hi ha estat catalogat com a \xc2\xabesp\xc3\xa8cie d'inter\xc3\xa8s especial\xc2\xbb._NEWLINE_\xc3\x89s una planta amena\xc3\xa7ada. L'eutrofitzaci\xc3\xb3, l'assecament dels aiguamolls o la reforestaci\xc3\xb3 de la landa, que li causa massa ombra destrueixen el seu h\xc3\xa0bitat. Quasi no se'n troba fora de reserves naturals\n_START_SECTION_\n\xc3\x9as\n_START_PARAGRAPH_\nAbans de l'\xc3\xbas generalitat del ll\xc3\xbapol, s'utilitzava en la fabricaci\xc3\xb3 de cervesa des de m\xc3\xa9s de tres mil anys. Hildegarda de Bingen ja menciona l'esp\xc3\xa8cia als seus escrits el 1179. Recentment, es torna a crear noves cerveses artesanals que reprenen aquesta tradici\xc3\xb3. En neerland\xc3\xa8s la planta es diu gruit (antigament gruut). A la Bruges medieval, els senyors de Gruuthuse (= casa del murta) van poder construir un imperi comercial quan l'any 1200 el comte Baldu\xc3\xad I de Flandes li va atorgar el monopoli del negoci del gruut. El seu palau urb\xc3\xa0, avui transformat en museu d'hist\xc3\xb2ria i d'arts aplicades, a la riba d'un canal \xc3\xa9s un testimoni d'aquesta riquesa i de la import\xc3\xa0ncia del comer\xc3\xa7 de la murta de Brabant, aix\xc3\xad com la sobreviven\xc3\xa7a de l'ofici de cerveser en cognoms neerlandesos i (baix) alemanys \xc2\xabGruter, De Gruyter,  Greuter, Gr\xc3\xbcter\xc2\xbb._NEWLINE_Els seus olis essencials s'utilitzen sobretot a Dinamarca per fabricar un licor popular porsesnaps (porse \xc3\xa9s el nom dan\xc3\xa8s de la planta, i snaps = licor), o en la fabricaci\xc3\xb3 de perfums. La planta s'utilitzava tamb\xc3\xa9 en l'adoberia, com a repulsiu d'insectes i els capolls en la tintura de t\xc3\xa8xtil per obtenir el color grog."